Meisie (9) dood ná hond haar bytChanté Horsban. Foto: Facebook ŉ Negejarige meisie van Calitzdorp is dood nadat sy Saterdag deur ŉ hond, wat glo van sy ketting losgeruk het, aangeval is. Kapt. Malcolm Pojie, woordvoerder van die polisie, het gesê Chanté Horsban se ma het haar Saterdag gestuur om ŉ pakkie êrens te gaan afgee. Die pitbull het van sy ketting losgeruk en uit ŉ erf in Gamkaweg gekom en Chanté aangeval. “Die dogtertjie het verskeie bytwonde aan haar kop opgedoen en is later na die Oudtshoorn-hospitaal geneem. Sy het daar aan haar wonde beswyk,” het Pojie gesê. “Sy het een laaste ruk gegee en toe sê ek vir myself, nou is my kind dood,” het Sophia, Chanté se ma, aan die Oudtshoorn Courant gesê. Die publikasie berig die hond is intussen van kant gemaak. Pojie het gesê ŉ geregtelike doodsondersoek word gedoen.